Διακοπή εργασιών φυσικών και νομικών προσώπων ή νομικών οντοτήτων
Διακοπή Εργασιών Επιχείρησης ή Έντυπο Δ211 «Δήλωση έναρξης, μεταβολής, διακοπής εργασιών επιχείρησης».
Ψηφιακή εφαρμογή στη ψηφιακή πύλη myAADE ή Εφαρμογή Ψηφιακής Υποδοχής και Διαχείρισης Αιτημάτων, «Τα Αιτήματά μου».
Τα φυσικά και νομικά πρόσωπα ή νομικές οντότητες υποβάλλουν τη δήλωση διακοπής εργασιών μέσω της ειδικής ψηφιακής εφαρμογής της Ανεξάρτητης Αρχής Δημοσίων Εσόδων (ΑΑΔΕ) για τη διακοπή εργασιών στην ψηφιακή πύλη myAADE της ΑΑΔΕ.
Φυσικά και νομικά πρόσωπα ή νομικές οντότητες υποβάλλουν, εφόσον δεν διαθέτουν αποθέματα, πάγια ή εμπορεύσιμα ,δήλωση διακοπής εργασιών μέσα σε τριάντα (30) ημέρες είτε α) από την οριστική παύση των εργασιών τους για φυσικά πρόσωπα είτε β) από τη λύση τους ή από τη λήξη των εργασιών της εκκαθάρισης ή από την ανακοίνωση διαγραφής τους από το ΓΕΜΗ ή από άλλα Μητρώα για τα νομικά πρόσωπα ή νομικές οντότητες. Όταν η δήλωση διακοπής εργασιών υποβάλλεται πέραν της ως άνω προθεσμίας ή πέραν των τριάντα (30) ημερών από τον πραγματικό χρόνο διακοπής των εργασιών, είναι εκπρόθεσμη και επιβάλλονται τα προβλεπόμενα από τον ΚΦΔ πρόστιμα.
Οι χρήστες της ψηφιακής εφαρμογής προκειμένου να εισέλθουν σε αυτή και να αυθεντικοποιηθούν, θα πρέπει να διαθέτουν προσωπικούς κωδικούς διαπιστευτηρίων TaxisNet, που εκδίδονται από τη Γενική Γραμματεία Πληροφοριακών Συστημάτων και Ψηφιακής Διακυβέρνησης του Υπουργείου Ψηφιακής Διακυβέρνησης.
Τα απαιτούμενα δικαιολογητικά και δηλώσεις συναίνεσης που περιγράφονται στις Α. 1157/31.10.2024 και Α.1060/17.04.2025 Αποφάσεις του Διοικητή της ΑΑΔΕ.
Η διαδικασία αφορά στη δήλωση διακοπής εργασιών και απευθύνεται σε φυσικά και νομικά πρόσωπα και νομικές οντότητες.
Βεβαίωση διαγραφής από την αρμόδια υπηρεσία ΓΕΜΗ.
Αποδεικτικό της λήξης των εργασιών της εκκαθάρισης ή της λύσης τους.
Επικυρωμένο απόσπασμα του βιβλιαρίου μεταβολών ή το πιστοποιητικό οριστικής διαγραφής του αμαξώματος ή το στοιχείο αυτοπαράδοσης κατά περίπτωση
Επικυρωμένο απόσπασμα του βιβλιαρίου μεταβολών ή το πιστοποιητικό οριστικής διαγραφής του αμαξώματος κατά περίπτωση.
Τα νομικά πρόσωπα και οι νομικές οντότητες, που εξαιρούνται της υποχρέωσης εγγραφής στο ΓΕΜΗ και το έγγραφο σύστασής τους, εκ του νόμου, καταχωρίζεται σε άλλο Ειδικό Δημόσιο Βιβλίο ή Μητρώο εκτός ΓΕΜΗ συνυποβάλλουν κατά την ηλεκτρονική δήλωση διακοπής εργασιών, αποδεικτικό της λήξης των εργασιών της εκκαθάρισης ή της λύσης τους, σε περίπτωση που το στάδιο της εκκαθάρισης δεν είναι υποχρεωτικό, το οποίο έχει νομίμως δημοσιευθεί. Τα νομικά πρόσωπα ή νομικές οντότητες που δεν έχουν υποχρέωση εγγραφής στο ΓΕΜΗ ή σε άλλο Ειδικό Δημόσιο Βιβλίο ή Μητρώο εκτός ΓΕΜΗ, συνυποβάλλουν κατά την ηλεκτρονική δήλωση διακοπής εργασιών, αποδεικτικό της λήξης των εργασιών της εκκαθάρισης ή της λύσης τους, σε περίπτωση που το στάδιο της εκκαθάρισης δεν είναι υποχρεωτικό.
Η δήλωση διακοπής εργασιών ατομικής επιχείρησης αποβιώσαντος υποβάλλεται από έναν τουλάχιστον εκ των κληρονόμων και συνοδεύεται από σχετική υπεύθυνη δήλωση όλων των υπολοίπων συγκληρονόμων, με βεβαιωμένο το γνήσιο της υπογραφής.
Τα υπόχρεα εγγραφής στο Γ.Ε.ΜΗ. νομικά πρόσωπα και οι νομικές οντότητες, εφόσον ο αιτούμενος χρόνος διακοπής ανάγεται σε χρόνο από την 23-11-2016 και μετά, υποβάλλουν τη δήλωση διακοπής εργασιών, συνυποβάλλοντας βεβαίωση διαγραφής από την αρμόδια υπηρεσία ΓΕΜΗ. Τα υπόχρεα εγγραφής στο Γ.Ε.ΜΗ. νομικά πρόσωπα και οι νομικές οντότητες, εφόσον ο αιτούμενος χρόνος διακοπής ανάγεται σε χρόνο έως και την 22-11-2016 και δηλώνουν ότι υπάρχει ανακοίνωση στο Γ.Ε.ΜΗ. με ημερομηνία δημοσίευσης από την 23-11-2016 και μετά, συνυποβάλλουν βεβαίωση διαγραφής από την αρμόδια υπηρεσία ΓΕΜΗ.
Για τα φυσικά πρόσωπα που κατέχουν αγροτικό φορτηγό ΙΧ όχημα σε κίνηση μέχρι 3,5 τόνους ή ρυμουλκούμενα ΙΧ έως 3,5 τόνους σε κίνηση ή ακινησία, κατά την αιτούμενη ημερομηνία της διακοπής εργασιών και έως και την ημερομηνία ολοκλήρωσης της διακοπής, δύναται να δηλώσουν, ότι το όχημα ή τα οχήματα που παραμένουν στην κυριότητά τους χρησιμοποιούνται για ιδιωτική τους χρήση και δεν αποτελούν πάγιο της επιχείρησης. Η δυνατότητα αυτή παρέχεται μέχρι ένα ΦΙΧ σε κίνηση ή ακινησία (αγροτικό) κάτω των 3,5 τον. και μέχρι δυο ρυμουλκούμενα, κάτω των 3,5 τον.
Αφορά φυσικά πρόσωπα που υποβάλουν δήλωση διακοπής εργασιών. Για τα επαγγελματικά οχήματα ΙΧ και ΔΧ ευρισκόμενα σε ακινησία ή αποχαρακτηρισμένα κατά περίπτωση, κατά την αιτούμενη ημερομηνία της διακοπής εργασιών και έως και την ημερομηνία ολοκλήρωσης της διακοπής, σε ειδικό πεδίο της αίτησης εμφανίζονται τα στοιχεία αυτών και τα φυσικά πρόσωπα δηλώνουν την ημερομηνία μεταβίβασης του αμαξώματος ή οριστικής διαγραφής του ή την ημερομηνία αυτοπαράδοσης αυτού και επισυνάπτουν επικυρωμένο απόσπασμα του βιβλιαρίου μεταβολών ή το πιστοποιητικό οριστικής διαγραφής του αμαξώματος ή το στοιχείο αυτοπαράδοσης κατά περίπτωση.
Για τα νομικά πρόσωπα που αιτούνται διακοπή εργασιών. Εφόσον εντοπιστούν φορτηγά οχήματα ΙΧ σε ακινησία ή αποχαρακτηρισμένα ΔΧ οχήματα, κατά την αιτούμενη ημερομηνία της διακοπής εργασιών και έως και την ημερομηνία ολοκλήρωσης της διακοπής, σε ειδικό πεδίο της αίτησης εμφανίζονται τα στοιχεία αυτών και τα νομικά πρόσωπα και νομικές οντότητες δηλώνουν την ημερομηνία μεταβίβασης του αμαξώματος ή οριστικής διαγραφής του και επισυνάπτουν επικυρωμένο απόσπασμα του βιβλιαρίου μεταβολών ή το πιστοποιητικό οριστικής διαγραφής του αμαξώματος κατά περίπτωση.
Ψηφιακή Εφαρμογή Διακοπής Εργασιών - MyAADE
Τα φυσικά και νομικά πρόσωπα ή νομικές οντότητες υποβάλλουν τη δήλωση διακοπής εργασιών μέσω της ειδικής ψηφιακής εφαρμογής myAADE. Τα αιτήματα διακοπής εργασιών α) που αφορούν αιτία επιχειρηματικού μετασχηματισμού (μετατροπή, συγχώνευση, διάσπαση, οριστικοποίηση μετασχηματισμού του ν. 2166/1993, διασυνοριακή συγχώνευση), β) διακοπής εργασιών που υποβάλλονται για λογαριασμό φορολογουμένων σε κατάσταση πτώχευσης γ) διακοπής εργασιών που αφορούν αποβιώσαντες, τα οποία υποβάλλονται από τους κληρονόμους αυτών, δ) διακοπής εργασιών που αφορούν δημοτικούς και περιφερειακούς συνδυασμούς ε) διακοπής εργασιών που αφορούν γραφεία αλλοδαπών ναυτιλιακών επιχειρήσεων που εγκαθίστανται στην Ελλάδα, βάσει των διατάξεων του άρθρου 25 του ν. 27/1975 καθώς και τα αιτήματα διακοπής εργασιών που αφορούν νομικά πρόσωπα και νομικές οντότητες που είτε δεν υποχρεούνται σε υποβολή δήλωσης φορολογίας εισοδήματος είτε υποχρεούνται μόνο σε περίπτωση που αποκτούν φορολογητέο εισόδημα στ) διακοπής εργασιών στις περιπτώσεις που απαιτείται φυσικός έλεγχος και δεν δύναται να ολοκληρωθεί συστημικά η διακοπή όπως ιδίως η κατάσχεση οχήματος από δημόσια αρχή ως προς το αν το όχημα έχει εκποιηθεί ή έχει επιστραφεί στον ιδιοκτήτη του, η αντικατάσταση λεωφορείου δημοσίας χρήσης ως προς τον έλεγχο της καταβολής των τελών κυκλοφορίας κ.λ.π. υποβάλλονται μέσω της Εφαρμογής Ψηφιακής Υποδοχής και Διαχείρισης Αιτημάτων της Α.Α.Δ.Ε. «Τα Αιτήματά μου». Αρμόδια Μονάδα: Τμήμα Ζ Μητρώου και Εικόνας Φορολογουμένων, ΔΕΞΥ.
Κώδικας Φορολογικής Διαδικασίας και άλλες διατάξεις.
Καθορισμός της διαδικασίας διακοπής εργασιών φυσικών και νομικών προσώπων ή νομικών οντοτήτων.
Τροποποίηση της υπό στοιχεία Α.1157/31-10-2024 απόφασης του Διοικητή της Ανεξάρτητης Αρχής Δημοσίων Εσόδων (Α.Α.Δ.Ε.) «Καθορισμός της διαδικασίας διακοπής εργασιών φυσικών και νομικών προσώπων ή νομικών οντοτήτων» (Β 6070, 6161)
Με την εισαγωγή των ορθών κωδικών διαπιστευτηρίων TaxisNet, ο χρήστης αυθεντικοποιείται και εισέρχεται στην εφαρμογή.
Με την είσοδο των φορολογουμένων στην εφαρμογή ανακτώνται τα στοιχεία τους από το φορολογικό μητρώο, οι φορολογούμενοι ενημερώνουν τα στοιχεία επικοινωνίας εφόσον έχουν αλλάξει, συμπληρώνουν την επιθυμητή ημερομηνία διακοπής και πατώντας το κουμπί ελέγχου της ημερομηνίας δύνανται να ελέγξουν αν η επιθυμητή ημερομηνία διακοπής ταυτίζεται με την συστημικά προσδιοριζόμενη ημερομηνία διακοπής από τη διενέργεια των επαληθεύσεων ή όχι.
Εφόσον η επιθυμητή ημερομηνία διακοπής ταυτίζεται με την προσδιοριζόμενη ημερομηνία ή είναι μεταγενέστερη της αιτούμενης, αλλά ο φορολογούμενος επιλέξει να αποδεχτεί την προσδιοριζόμενη από τις επαληθεύσεις ημερομηνία και να διακόψει τις εργασίες του με αυτή, τότε υποβάλλει την αίτηση του.
Εφόσον επαληθεύεται ο αιτούμενος χρόνος διακοπής εργασιών, η διαδικασία της διακοπής ολοκληρώνεται άμεσα. Καταχωρίζεται η διακοπή στο Μητρώο της Φορολογικής Διοίκησης και εκδίδεται η Βεβαίωση Διακοπής Εργασιών, η οποία αναρτάται στην οικεία ψηφιακή εφαρμογή στην ψηφιακή πύλη myAADE της ΑΑΔΕ με ενημέρωση του φορολογούμενου.
Η προσδιοριζόμενη ημερομηνία διακοπής από την υπηρεσία, είτε συμπίπτει είτε όχι, με την επιθυμητή, καταχωρίζεται στο Μητρώο της Φορολογικής Διοίκησης και εκδίδεται η Βεβαίωση Διακοπής Εργασιών, η οποία αναρτάται στην οικεία ψηφιακή εφαρμογή, στην ψηφιακή πύλη myAADE της ΑΑΔΕ, με ενημέρωση του φορολογούμενου. Η διαδικασία ολοκληρώνεται με τη σύνταξη Ειδικού Σημειώματος Διενεργούμενων Επαληθεύσεων και την έκδοση σχετικής Διαπιστωτικής Πράξης, τα οποία αναρτώνται στην εφαρμογή «Τα Μηνύματά μου» με σχετική ειδοποίηση του φορολογούμενου όπως προβλέπεται.
Εφόσον από τις συστημικές επαληθεύσεις υπάρχουν ευρήματα/κωλύματα τα οποία πρέπει να τακτοποιηθούν πριν την διακοπή των εργασιών ο φορολογούμενος ενημερώνετε με μήνυμα προκειμένου να προβεί στις απαραίτητες ενέργειες διόρθωσης των κωλυμάτων προτού επανέλθει στην εφαρμογή για την υποβολή νέου αιτήματος διακοπής.
Το αίτημα και τα απαραίτητα δικαιολογητικά παραλαμβάνονται από την αρμόδια υπηρεσία και ανατίθεται σε υπάλληλο ο έλεγχός τους.
Αποστέλλεται ενημέρωση περί μη επιτυχούς ολοκλήρωσης του αιτήματος, στην οποία συμπεριλαμβάνεται η αιτία και η οποία αποτελεί λόγο επανυποβολής νέου αιτήματος.
Η είσοδος διενεργείται αποκλειστικά με τη χρήση των διαπιστευτηρίων (όνομα χρήστη και κωδικός πρόσβασης) που οφείλουν να έχουν τα πρόσωπα για την πρόσβασή τους στις ψηφιακές υπηρεσίες της ΑΑΔΕ.
Σε περίπτωση λανθασμένης καταχώρησης του ζεύγους των κωδικών.
Εφόσον η εφαρμογή μετά τις επαληθεύσεις προσδιορίσει ημερομηνία διακοπής μεταγενέστερη της αιτούμενης, ο φορολογούμενος ενημερώνετε με μήνυμα, αναφορικά με την ημερομηνία που δύναται να διακόψει τις εργασίες του. Σε αυτή την περίπτωση ο φορολογούμενος έχει τη δυνατότητα να υποβάλλει το αίτημα διακοπής με την επιθυμητή ημερομηνία διακοπής, αιτιολογώντας την αντίρρηση του, επισυνάπτοντας το σχετικό κατά περίπτωση δικαιολογητικό, εντός είκοσι (20) ημερών από την ημερομηνία υποβολής. Το αίτημα διακοπής δρομολογείται προς την αρμόδια Υπηρεσία, η οποία επεξεργάζεται το αίτημά του μετά το πέρας των είκοσι (20) ημερών και εντός τριάντα (30) ημερολογιακών ημερών από την λήξη της προθεσμίας υποβολής των δικαιολογητικών.
Το φυσικό πρόσωπο επιτηδευματίας ή ο νόμιμος εκπρόσωπος της εταιρείας ή ο λογιστής/λογιστικό γραφείο ή κληρονόμος ή εξουσιοδοτημένος τρίτος, συνδέεται με τους προσωπικούς κωδικούς TaxisNet στην εφαρμογή Ψηφιακής Υποδοχής και Διαχείρισης Αιτημάτων της ΑΑΔΕ και πιο συγκεκριμένα στο μενού "Τα αιτήματα μου". Εκεί, επιλέγοντας τη θεματική "Μητρώο" υποβάλει το αίτημα διακοπής εργασιών συνοδευόμενο από τα κατά περίπτωση δικαιολογητικά έγγραφα.
Μετά την επεξεργασία της αίτησης και τον έλεγχο των δικαιολογητικών,εφόσον δεν προκύψουν ευρήματα, ο υπάλληλος καταχωρεί την διακοπή εργασιών και ενημερώνει το Φορολογικό Μητρώο. Μετά την ενημέρωση του φορολογικού Μητρώου παράγεται βεβαίωση διακοπής εργασιών. Στο έγγραφο τίθεται ψηφιακή υπογραφή.
Εφόσον μετά τις επαληθεύσεις προσδιορίζεται ημερομηνία διακοπής μεταγενέστερη της αιτούμενης, ο φορολογούμενος ενημερώνεται αναφορικά με την ημερομηνία που δύναται να διακόψει τις εργασίες του. Σε αυτή την περίπτωση ο φορολογούμενος έχει τη δυνατότητα να υποβάλλει το αίτημα διακοπής με την επιθυμητή ημερομηνία διακοπής, αιτιολογώντας την αντίρρηση του, επισυνάπτοντας το σχετικό κατά περίπτωση δικαιολογητικό, εντός είκοσι (20) ημερών από την ημερομηνία υποβολής. Το αίτημα διακοπής επεξεργάζεται μετά το πέρας των είκοσι (20) ημερών.
Η προσδιοριζόμενη ημερομηνία διακοπής από την υπηρεσία, είτε συμπίπτει είτε όχι, με την επιθυμητή, καταχωρίζεται στο Μητρώο της Φορολογικής Διοίκησης και εκδίδεται η Βεβαίωση Διακοπής Εργασιών. Η διαδικασία ολοκληρώνεται με τη σύνταξη Ειδικού Σημειώματος Διενεργούμενων Επαληθεύσεων και την έκδοση σχετικής Διαπιστωτικής Πράξης, τα οποία αναρτώνται στην εφαρμογή «Τα Μηνύματά μου» με σχετική ειδοποίηση του φορολογούμενου όπως προβλέπεται. Μετά την ενημέρωση του φορολογικού Μητρώου παράγεται βεβαίωση διακοπής εργασιών. Στο έγγραφο τίθεται ψηφιακή υπογραφή.
Η βεβαίωση αποστέλλεται στη θυρίδα του φορολογουμένου στο myAADE και η ανάκτηση της γίνεται από τον ιστότοπο της ΑΑΔΕ (www.aade.gr), μέσω της επιλογής myAADE / Μητρώο & Επικοινωνία / Τα Μηνύματά μου, με τη χρήση κωδικών TAXISnet.
Τα αιτήματα διακοπής εργασιών α) που αφορούν αιτία επιχειρηματικού μετασχηματισμού (μετατροπή, συγχώνευση, διάσπαση, οριστικοποίηση μετασχηματισμού του ν. 2166/1993, διασυνοριακή συγχώνευση), β) διακοπής εργασιών που υποβάλλονται για λογαριασμό φορολογουμένων σε κατάσταση πτώχευσης γ) διακοπής εργασιών που αφορούν αποβιώσαντες, τα οποία υποβάλλονται από τους κληρονόμους αυτών, δ) διακοπής εργασιών που αφορούν δημοτικούς και περιφερειακούς συνδυασμούς ε) διακοπής εργασιών που αφορούν γραφεία αλλοδαπών ναυτιλιακών επιχειρήσεων που εγκαθίστανται στην Ελλάδα, βάσει των διατάξεων του άρθρου 25 του ν. 27/1975 καθώς και τα αιτήματα διακοπής εργασιών που αφορούν νομικά πρόσωπα και νομικές οντότητες που είτε δεν υποχρεούνται σε υποβολή δήλωσης φορολογίας εισοδήματος είτε υποχρεούνται μόνο σε περίπτωση που αποκτούν φορολογητέο εισόδημα στ) αιτήματα διακοπής στις περιπτώσεις που απαιτείται φυσικός έλεγχος και δεν δύναται να ολοκληρωθεί συστημικά η διακοπή όπως ιδίως η κατάσχεση οχήματος από δημόσια αρχή ως προς το αν το όχημα έχει εκποιηθεί ή έχει επιστραφεί στον ιδιοκτήτη του, η αντικατάσταση λεωφορείου δημοσίας χρήσης ως προς τον έλεγχο της καταβολής των τελών κυκλοφορίας κ.λ.π., υποβάλλονται μέσω της Εφαρμογής Ψηφιακής Υποδοχής και Διαχείρισης Αιτημάτων της Α.Α.Δ.Ε. «Τα Αιτήματά μου».
Λόγοι αποτυχίας κατά τον έλεγχο συνιστούν (ενδεικτικά) τα ελλιπή - λανθασμένα δικαιολογητικά, μη πλήρωση των προϋποθέσεων .
Είσοδος στην Ψηφιακή Εφαρμογή Διακοπής Εργασιών
Υποβολή Αιτήματος με την επιθυμητή ημερομηνία διακοπής
Υποβολή αιτήματος με αντίρρηση και παραλαβή από την υπηρεσία προς επεξεργασία
Επεξεργασία του Αιτήματος Διακοπής και Ολοκλήρωση της Διακοπής
Μη ολοκλήρωση της διαδικασίας λόγω ευρημάτων/κωλυμάτων
Σύνδεση στην ψηφιακή εφαρμογή "Τα αιτήματα μου" και υποβολή αιτήματος
Παραλαβή αιτήματος και έλεγχος των απαραίτητων δικαιολογητικών
Αυθεντικοποίηση χρήστη με κωδικούς TAXISNET
Καταχώρηση της διακοπής εργασιών και ολοκήρωση της διακοπής